సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
క్రమశిక్షణతో బౌలింగ్ చేయండి: హోల్డర్
పరిమిత ఓవర్ల క్రికెట్‌లో.. కొత్త బంతిని బౌలర్లు వినియోగించుకోవాలి. మ్యాచ్ ఆరంభంలోనే కనీసం ఓ రెండు మూడు వికెట్లు తీస్తే ప్రత్యర్థిని ఒత్తిడిలోకి నెట్టొచ్చు. కానీ.. తొలి వన్డేలో మేము ఒక్క వికెట్ (ధావన్) మాత్రమే తీయగలిగాం.
Samayam Telugu | Updated:
Oct 23, 2018, 06:05PM IST
భారత్‌తో విశాఖపట్నం వేదికగా బుధవారం జరగనున్న రెండో వన్డేలో వెస్టిండీస్ బౌలర్లు క్రమశిక్షణతో బౌలింగ్ చేయాలని ఆ జట్టు కెప్టెన్ జేసన్ హోల్డర్ సూచించాడు. గత ఆదివారం రాత్రి గౌహతి వేదికగా ముగిసిన తొలి వన్డేలో 322 పరుగులు చేసినా.. పేలవ బౌలింగ్ కారణంగా వెస్టిండీస్ జట్టు ఓడిపోవడం బాధించిందని హోల్డర్ చెప్పుకొచ్చాడు. ఛేదనలో ఓపెనర్ శిఖర్ ధావన్ (4) రెండో ఓవర్‌లోనే ఔటైనా.. కెప్టెన్ విరాట్ కోహ్లి (140: 107 బంతుల్లో 21x4, 2x6) , రోహిత్ శర్మ (152 నాటౌట్: 117 బంతుల్లో 15x4, 8x6) రెండో వికెట్‌కి అభేద్యంగా 246 పరుగుల భాగస్వామ్యం నెలకొల్పడంతో.. భారత్ జట్టు 42.1 ఓవర్లలోనే విజయాన్ని అందుకుంది.
విశాఖలో రేపు రెండో వన్డే జరగనున్న నేపథ్యంలో.. ఈరోజు మీడియాతో హోల్డర్ మాట్లాడుతూ ‘పరిమిత ఓవర్ల క్రికెట్‌లో.. కొత్త బంతిని బౌలర్లు వినియోగించుకోవాలి. మ్యాచ్ ఆరంభంలోనే కనీసం ఓ రెండు మూడు వికెట్లు తీస్తే ప్రత్యర్థిని ఒత్తిడిలోకి నెట్టొచ్చు. కానీ.. తొలి వన్డేలో మేము ఒక్క వికెట్ (ధావన్) మాత్రమే తీయగలిగాం. ఒకవేళ.. అలానే క్రమశిక్షణతో బౌలింగ్ చేసి ధావన్ తర్వాత.. మరో రెండు వికెట్లు తీయగలిగింటే.. భారత్ మిడిలార్డర్‌పై ఒత్తిడి పెరిగేది. కానీ.. పేలవ బౌలింగ్ కారణంగా.. మ్యాచ్‌ని కాపాడుకోలేకపోయాం. రోహిత్ శర్మ- విరాట్ కోహ్లి భాగస్వామ్యాన్ని విడదీసింటే ఫలితం మరోలా ఉండేదేమో..?’ అని హోల్డర్ వెల్లడించాడు.